Mustamäe Kultuurikeskus Kaja

Mustamäe Kultuurikeskus Kaja on kultuurikeskus Tallinnas Mustamäe linnaosas aadressil Eduard Vilde tee 118. Keskust haldab Mustamäe linnaosa valitsus.

 Tegevuse eesmärk 
Keskuse põhimääruse järgi on selle tegevuse eesmärk "luua Mustamäe linnaosa elanikele vaba aja veetmise võimalused, korraldada huvi-, kultuuri- ja sporditegevust, tervisedendust ning noorsootööd, arendada rahvuskultuuri ja seltsitegevust".https://web.archive.org/web/20171025213216/http://www.kaja.org.ee/kontakt/pohimaarus (vaadatud 25.10.2017)

 Keskuse allüksused 
Kultuurikeskuse allüksused on Mustamäe Avatud Noortekeskus (MANK) ja Mustamäe Vaba Aja Keskus.

 Keskuse ajalugu 
Kultuurikeskuse Kaja eelkäijaks oli 1966. aastal Mustamäe II mikrorajoonis avatud 400 istekohaga kino, mille projekteeris arhitekt Raul-Levroit Kivi. Kinomaja lõpetas tegevuse 1997. aastal ja pärast hoone rekonstrueerimist alustas 2001. aastal seal tegevust Mustamäe Kultuurikeskus Kaja.

Endine kinohoone lammutati kevadel 2018 ja 2019. aasta mais avati samale kohale ehitatud hoones praegune Kultuurikeskus Kaja.

Viited

Välislingid
Keskuse koduleht

Kategooria:Eesti kultuurikeskused
Kategooria:Mustamäe linnaosa